Ez a bináris karkötő lecke. A nevünk kezdőbetűit egy karkötőre fogjuk kódolni,
amit aztán viselhetünk, és megmutathatunk a barátainknak.
A bináris ábrázolás az információ ábrázolásának egy módja,
ahol csak két értéket használunk. Néhány ember fejében ez egyeseket és nullákat jelent.
Ugyanakkor a binárist be és ki, fel és le, kint és bent, vagy akármilyen ellentétpárral
jelölhetjük. Szia! Orion vagyok, és robotokat programozok itt a PlayI-nál. Minden számítógép
és robot agya a legelemibb szinten elektronikus kapukból áll. Amikor egy kapu nyitva van, az
elektromosság keresztül áramolhat rajta, amikor zárva van, akkor nem. A roboton a binárisra
példa a robot szeme. A robot szemei LED-ek, amelyek vagy világítanak vagy nem.
Ez egy bináris rendszer, vagy ez, vagy az. A fényt használhatjuk bináris számok
ábrázolására. Ha több robotunk is van, az első robot lehet az 1. helyen,
a második robot a 2. helyen, a harmadik robot a 3. helyen, stb. Így ábrázolhatunk
egy bináris számot. A robotok a bináris szemükkel számolnak nekünk.